 Imo: Aléjò mẹwàá ṣòfò ẹmí níbi ayẹyẹ ìgbéyawó Yàtọ sí èyí, ènìyàn bii ọgbọn ló wá ní ẹsẹ kan ayé ẹsẹ kan ọrún ni onírúurú ilé ìwòsàn ní ìjọba ìbílẹ Ikeduru àti Mbatoli ìpínlẹ náà báyìí nítori wọn fa èèfi ẹrọ amúna wá símú. Ìròyìn sọ pé Favour àti Ifeanyi ṣe ìgbéyàwó ìlànà ìbílẹ ní agbolé Uzoegbu Umuomumu Mbieri ní ìjọba ìbílẹ Mbatoli ní ọjọ àìkú, ìjàmbá ọhún ṣẹ lẹyìn ti ọkọ àti ìyàwó parí gbogbo ètò tí wọn sí kúrò ṣùgbọn ti àwọn ẹbi tí ọnà wọn jìn pinu láti dúro sùn ní agbolé náà. Lásìkò tí Ezuruke tó jẹ olóri ìlú náà ń ṣàlàyè ìṣẹlẹ abúrú ọhún o ní ó hàn gbangba pé èèfí gẹnẹretọ tó ń ṣiṣẹ títí di ààrọ ọjọ ajé ní nígbà ti wọn fi tipátipá ṣí ìlẹkùn, àwọn kan ti jẹ ọlọrun nípè. Mo mọ pé kí ṣe ọrọ májèlé oúnjẹ, bíkò ṣe èèfi gẹnẹrátọ ló pá wọn , èèfi náà ń kì mọ èèyàn láyà, àwọn obi ìyawó wà láàyé sùgbọn enìkeji tó jẹ ìbejì fún ìyàwó àti àwọn abúrò rẹ ló bá ìṣẹlẹ náà lọ. Kọmísọnà ọlọpàá ní ìpínlẹ Imo Rabiu Ladodo tó fi ìdí ọrọ náà múlẹ ṣàlàyé pé àwọn ti bẹrẹ ìwádìí ní pẹrẹwu lóri ọrọ náà. Ladodo ní  ẹrọ amúná wá náà sì wà ní títàn sílẹ nínú yàrá ìdána títí ilẹ fi mọ tí ilẹkun àti fèrèsé ti àwọn alejo sùn si wà ni títì pa. : Ìjàmba ṣẹ ní ìpínlẹ Imo lọjọ ajé lẹyìn ti alejò mẹwàá jẹ ọlọrun nípe nípasẹ èèfi ẹrọ amúna wá níbi ayẹyẹ ìgbéyàwó ìlànà ìbílẹ. 